lant vuen tslants meesten profijte maer de voirg proefst
sal den selven mergel moeten betalen op de cuyle Item
sal de voirs wynne ten eynde van zijne voirs tmijne laten
m
den winterart bezayt met wyntercorne wel en loflic
bereyt op vier getidege voren en den somerart wel bereyt
en besayt met somercoerne op drie getidege voren ende
de brake op een vore Item sal de voirs wynne houden
verren en beeren tot behoif des dorps van nurode alsoe
dat tvoirs cloester dair af gheen schade en lijde En oft
den voirs cloeste dair af enighe schade quame dat soude
de voirs wynne den cloeste oprichten voert is vorweerde
dat de voirs wyn gehouden sal zijn jairlijcx zijne voirs
tmijn lanc duende te leven op de huysinge vand voirs hove
thien hondert custbaer walmen dieme jairlijcx opte voirs
huyse verdecken sal ten meesten pfijte en alsme die
ld verdecke sal sal de voirs proofst de dachuen betalen
en de voirs sal den wercliede den montcost gheve
It de voirs wynne sal gehoude zijn den leem naerder
te halen en den wercliede bereetscap doen op zijne cost
en last Item is vorweerde waert dat enige fepers oft
platen oft ande houten behoefden tott tymeringen vand
voirs hove en huysen ald nu staende dair af sal de
wyn gehouden zijn thout naerd te vuene en op dwerc
te bringhen en de voirs proefst sal den wercliede den
moit dachuen betale en de wyn sal he den montcost
gheve Item is vorweerde dat die voirs proefst gehoude
zijn sal te maken een grecht bij deusel weyn meys
gelege ende bevreden alsoe verre alst bosch is daer
de wynne gheen recht inne hebben en sal dan als die
spruyten twee jaer oudt zijn soe sal die wynne sijn
pde dair inne moege doen desgelijcx en sal de voirs
wynne gheen recht hebben inden bosch gelegen voe die
smisse dan gelijc voe als die spruyten twee jaer oudt
zijn Item sal de voirs wyn gehouden zijn alle watloepe
gtrechte en weghen te houde en te veghe te behoirlike
stade op zijne cost ende last Item is vorweerde waert
alsoe dat die proefst voirscr in toecomen tide de voirs
tmijn lanc duende enige neuwe tymerige op de voirs
huysen dade make va camen oft stallinge dair sal de
voirs wynne ongemoyt ende ongelast af blive Item is
voirt vorweerde dat de wynne hebben sal alle boschthiende
van allen lande daer die groete thiende enige gehadt heeft